Daɣen tɛus-it, yečča-as akk ddunit, yečča-as akk tibexsisin-is, yečča-as tiẓurin, yečča akk akarmus, yečča kullec. Daɣen tɛus-it, teṭṭef-id daɣen tikkelt tis snat, teṭṭef-t-id, terra-t-id ɣer tcekkart, tewwi-t-id, tewwi-t-id, tugi ass-nni, yenna-as : “ Ur tettɣimiḍ ara ad teẓẓaleḍ dagi ass-agi ? ”. Tenna-as : “ Awah ! Tɛedda fell-i umayna ur ttẓallaɣ ara ”. Yenna-as : “ Ilḥun ihi ”. Telḥa-d akken, tleḥḥu-d, tleḥḥu-d, tewwi-t-id s axxam-is : “ Ass-agi wwiɣ-t-id a Lunǧa, ldi-iyin tawwurt ”. Telli-as tawwurt, tewwi-t-id, tenna-as : “ Skur a yelli tiwwura amar ad yerwel ”. Tesker, tessars-it-id : “ Atan, ass-agi, yusa-d wass-is assa, ṭṭfaɣ-t-id ”. Yenna-as : “ Naɣ ilaq ad ḥluɣ ciṭuḥ naɣ ad iyi-teččemt akka, acu ara teččemt dgi ? D iɣsan kan ilaq ad ḥluɣ qbel ”. Tenna-as : “ Acu akka ara k-yiseḥlun ? ”, yenna-as : “ Ini-d acu tesɛiḍ ? ” Tennaas : “ Tura sɛiɣ akufi n ttmer, sɛiɣ akufi n yineɣman, tura muqel sani ak-rraɣ, ma s akufi n yineɣman naɣ s akufi n ttmar ? ”, yenna-as : “ Arr-iyi s akufi n ttmar ”. Terra-t ar dinna, itett dinna, itett. Yuɣal armi d yiwen n wass, tenna-as : “ Ahat tura yeḥla ? ”, tenna-as : “ Snaɛtiyi-d taḍadect-ik ad waliɣ ma teḥliḍ ”, yesnat-as-d tajeḥniṭ n uɣerda, tenna-as : “ Ah ! Ur 82